Title: ประกาศคณะกรรมการควบคุมการขนส่งทางบก ประจำจังหวัดร้อยเอ็ด ฉบับที่ 27 (พ.ศ. 2549) เรื่อง กำหนดเส้นทางสำหรับการขนส่งประจำทางด้วยรถโดยสารประจำทาง

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดร้อยเอ็ด
ฉบับที่
๒๗ (พ.ศ. ๒๕๔๙)
เรื่อง
กำหนดเส้นทางสำหรับการขนส่งประจำทางด้วยรถโดยสารประจำทาง[๑]

ด้วย คณะกรรมการควบคุมการขนส่งทางบกประจำจังหวัดร้อยเอ็ดได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดร้อยเอ็ด ในการประชุมครั้งที่
๒/๒๕๔๙ เมื่อวันที่ ๗ กันยายน ๒๕๔๙ และได้รับอนุมัติจากคณะกรรมการควบคุมการขนส่งทางบกกลางในการประชุมครั้งที่
๘/๒๕๔๙ เมื่อวันที่ ๔ เมษายน ๒๕๔๙ จึงกำหนดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดร้อยเอ็ด สายที่ ๔๖๗๖ ร้อยเอ็ด - บ้านภูเขาทอง โดยให้ใช้รายละเอียดเส้นทางดังนี้
คือ
สายที่
๔๖๗๖ ร้อยเอ็ด - บ้านภูเขาทอง
เริ่มต้นจากสถานีขนส่งผู้โดยสารจังหวัดร้อยเอ็ด ไปตามทางหลวงแผ่นดินหมายเลข
๒๐๔๔ ถึงบ้านดงบ้านนา แยกซ้ายไปตามทางหลวงชนบทหมายเลข รย. ๔๐๒๖ ผ่านบ้านไผ่ บ้านหมูม้น
บ้านหัวดงถึงบ้านหวายหลึม แยกขวาไปตามทางหลวงชนบทหมายเลข รอ. ๔๐๐๑ ผ่านบ้านพระเจ้า
บ้านพลับพลา บ้านหนองเต่า บ้านงิ้ว บ้านสุขเกษม บ้านหัวโนน ถึงบ้านธวัชดินแดง แยกซ้ายไปตามทางหลวงแผ่นดินหมายเลข
๒๐๔๔ ถึงแยกไปบ้านเหล่าแขม แยกซ้ายไปตามทางหลวงชนบทหมายเลข รอ. ๔๐๑๕
ผ่านบ้านเหล่าแขม บ้านโคกแสง บ้านดงหวาย บ้านโคกกลาง บ้านท่าสี บ้านดงยาง บ้านดอนโอ่ง
บ้านโปโล บ้านหนองอึ่ง บ้านเชียงใหม่ บ้านหนองหูลิง บ้านบัวทอง แยกขวาไปตามทางหลวงแผ่นดินหมายเลข
๒๑๑๖ ถึงแยกไปบ้านหนองไฮ แยกซ้ายไปตามทางหลวงแผ่นดินหมายเลข ๒๓๒๗ ผ่านบ้านหนองไฮ บ้านโคกกุง
บ้านหนองหงษ์ ถึงอำเภอโพธิ์ชัย แยกขวาไปตามทางหลวงชนบทหมายเลข รอ. ๖๐๘๙ ผ่านบ้านขุมเงิน
บ้านหนองนกทา บ้านโพธิ์ศรี บ้านคำพอุง ไปตามทางหลวงท้องถิ่น ไปสุดเส้นทาง ณ สถานที่จอดรถโดยสารประจำทางบ้านภูเขาทอง

ประกาศ
ณ วันที่ ๑๔ ธันวาคม พ.ศ. ๒๕๔๙
พินิจ
พิชยกัลป์
ผู้ว่าราชการจังหวัดร้อยเอ็ด
ประธานกรรมการควบคุมการขนส่งทางบก
ประจำจังหวัดร้อยเอ็ด

วัชศักดิ์/ผู้จัดทำ
๑๓
มีนาคม ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๒๒ ง/หน้า ๑๘๒/๘ มีนาคม ๒๕๕๐